Ռոբերտ Թովմասյան

Ռոբերտ Թովմասի Թովմասյան (), Հայաստանի Հանրապետության Ազգային ժողովի նախկին պատգամավոր։

Կենսագրություն 
Ռոբերտ Թովմասյանը ծնվել է 1964 թվականի հունվարի 3-ին Հրազդանի շրջանի (Կոտայքի մարզ) Ալափարս գյուղում։ 1985 թվականին ավարտել է Երևանի պոլիտեխնիկական ինստիտուտի էլեկտրատեխնիկական ֆակուլտետը։ Ստացել է ինժեներ-էլեկտրամեխանիկի որակավորումը։ 1985-1987 թվականներին աշխատել է «Չարենցավանշին» տրեստում` որպես գլխավոր էներգետիկ, համատեղության կարգով դասավանդել է Չարենցավանի տեխնիկումում։ 1987-1993 թվականներին եղել է «Էլեկտրոն» կոոպերատիվի հիմնադիրը և նախագահը։ 1987-2004 թվականներին աշխատել է Չարենցավանի ավտոբեռնիչների գործարանում` որպես էներգետիկ, եղել է էլեկտրոնային տեխնիկայի բաժնի պետ, արդյունաբերական էլեկտրոնիկայի և ավտոմատացման բաժնի պետ, գլխավոր էներգետիկ, գլխավոր ինժեների տեղակալ, փոխտնօրեն, 2001-2007 թվականներին «Եղիցի լույս-ԲՀ» ՍՊԸ-ում եղել է գլխավոր տնօրեն։ 2002 և 2005 թվականներին ընտրվել է Չարենցավան համայնքի ավագանու անդամ։ Գյուտերի և օգտակար մոդելների հեղինակ է։ 2007 թվականի մայիսի 12-ին ընտրվել է Ազգային ժողովի պատգամավոր թիվ 26 ընտրատարածքից։

Անձնական Կյանք 
Ամուսնացած է, ունի երկու երեխա։

Ծանոթագրություններ 

ՀՀ Ազգային ժողովի պատգամավորներ

Ալափարս գյուղում ծնվածներ